Õsszel sem áll meg az élet Siófokon
Presser Gábor kezdeményezéséhez csatlakozva Siófok is megrendezi a Magyar Dal Napját. Szeptember második hétvégéjén ingyenes nagykoncertek lesznek a Fõ téren, késõbb, szeptember 15-én pedig a Kulturális Örökségek Napját is megszervezik a városban.
Siófokon az õsszel sem áll meg az élet: szeptemberben is változatos programokkal várja a látogatókat. Újdonság, hogy idén elõször Presser Gábor kezdeményezéséhez csatlakozva Siófokon is megrendezik a Magyar Dal Napját. A könnyûzene ünnepén a várossá avatás 50. évfordulója elõtt is tisztelegnek. Pontosan tíz éve, 2008-ban tartották meg elõször a Magyar Dal Napját, akkor még a Sziget Fesztiválon. A magyar könnyûzenét ünneplõ kezdeményezés annyira népszerû volt, hogy 2009-ben újra megrendezték. A következõ években országossá vált a rendezvény, és ekkor vált szokássá az is, hogy szeptember második vasárnapján tartják meg a koncerteket.  

2015 óta már minden település maga szervezi az eseményt és azóta is több helyen megünneplik a magyar könnyûzenét. Hozzájuk csatlakozott most a várossá válásának 50. évfordulóját ünneplõ Siófok is: a Fõ téren rendeznek ingyenes nagykoncertet szeptember 9-én.19 órától siófoki zenekarok, a Blokk Együttes, az Egerszegi Akusztik és a The FreakEnd játszik majd régi és új magyar slágereket, ezzel egyszerre tisztelegve a hazai könnyûzene, illetve a jubiláló város elõtt. A koncert további különlegességét az adja, hogy a három zenekar együtt és külön-külön is színpadra lép az este folyamán. A következõ héten Tibet kincsei címmel rendhagyó kiállítás nyílik a Kálmán Imre Kulturális Központban, amely hasonló tárlatnak még soha nem adott otthont. A különleges tibeti szobrokat bemutató kiállításhoz számos program is kapcsolódik: filmvetítésekkel, ismeretterjesztõ elõadásokkal és meditációval is várják azokat, akik szeretnék jobban megismeri a buddhizmust és a tibeti kultúrát.

Szeptember 15-én Siófokon is megrendezik a Kulturális Örökség Napját, melynek célja az, hogy felhívja a figyelmet a minket körülvevõ épített kulturális örökségre. Siófokon a mûemléképületnek számító Víztoronyba látogathatnak el az érdeklõdõk. Az esti séta után kakaóval és kaláccsal, illetve hálózsákos filmvetítéssel várják a családokat a Kálmán Imre Kulturális Központban. Szintén újdonság lesz idén a kétnapos Jazzencia & Swingmania, amellyel a két zenei mûfajt szeretnék népszerûsíteni a szervezõk, mintegy õszi szezonnyitóként. A rendezvény elsõ napján, szeptember 26-án Szûcs Gabi lép fel Swinging Amy címû, a fiatalon meghalt népszerû énekesnõ, Amy Winehouse elõtt tisztelgõ koncertjével. Szeptember 27-én pedig Náray Erika és zenekara ad elõ válogatást az izraeli Madonnaként emlegetett Ofra Haza dalaiból. A koncerteknek a Kálmán Imre Kulturális Központ színházterme ad otthont. Szeptember utolsó hétvégéje a hagyományok jegyében telik majd Siófokon. Idén a város is csatlakozik az országos Szent Mihály napi ünnepségsorozathoz szeptember 29-én. A Fõ téren lesz népi játszóház, fellép a Somogy Táncegyüttes és a Palmetta Zenekar, este pedig látványos tûzzsonglõr- és lézershow, illetve közös tábortûz zárja a programokat. Szeptember 30-án pedig, Benedek Elek születésnapjára emlékezve, ismét megtartják a népmese napját, amelyen kézmûves foglalkozásokkal, népdalkoncerttel és természetesen mesemondással várják a kicsiket és a nagyokat a Kálmán Imre Kulturális Központban.
Siófok víztorony kultúra város Magyar Dal Napja Kulturális Örökség Napjai